*IC foreningen*



*Nyhedsbrev forår 2013.*

**Rise Houen:**

**TRYKKAMMERBEHANDLING – egne erfaringer.**

Jeg fik tilfældigt kendskab til trykkammerbehandling = Hyper Baric Oxygen Treatment - en behandling, som fremmer dannelsen af stamceller i kroppen.

Efter MEGET LANGE forhandlinger fik jeg flyttet et halvt sundhedsvæsen, og fik lov til at få 25 behandlinger Århus Universitetshospital.

Notater fra dette forløb kan ses her: <http://risestrykkammer.info/?p=95> – og fra hjemmebehandlingen: <http://www.artderise.com.blog.htlm>.

Efter udskrivelsen forsøgte jeg at få flere behandlinger i Århus og på Rigshospitalet.

Med en henvisning fra professor Steen Walther, Odense Universitetshospital, var jeg nødt til at spore mig ind på nogle af mine blærediagnoser (jeg har adskillige andre diagnoser se: <http://risestrykkammer.info/?p=44> ). Så jeg fokuserede mine argumenter og dokumentation omkring blæren.

Jeg fik en del materiale fra Skotland, og dr. Petra Kliempt og dr. Professor Phillip James var igen de trofaste støtter, som de har været i mere end 2½ år nu.

Efter mere end 1½ år med diverse telefonsamtaler blev dr. Erik Jansen (Tryktanksenheden, Rigshospitalet) og jeg enige om, at jo - det ville have en fantastisk effekt på Interstitiel Cystitis/PBS.

Efter 25 gange i trykkammer á 1½ time, hvor man indånder ilt, vil man 8 gange havde fordoblet sit antal af stamceller i kroppen, og derved reparere skader i kroppen. Listen af fantastiske virkninger er endeløs!

Mine blæreproblemer er fortsat store, men der er langsom bedring på vej – se: [http://www.artderise.com/De-f-rste-7-mdrs-behandling-.html](http://www.artderise.com/First-7--months-update--.html)

Er der nogen, der er interesseret i at vide mere – bare skriv – jeg har megen dokumentation om utrolig mange diagnoser og også megen generel information.

Rise Houen

[risehouen@gmail.com](mailto:risehouen@gmail.com)

P.S. Der skulle nu være åbnet mulighed for, at IC patienter kan komme på Rigshospitalet og få trykkammerbehandling.

ICA (Interstitial Cystitis Association) 2013.

ICA er ved at planlægge et møde i 2013, hvor det er muligt at høre om den seneste udvikling inden for IC forskning, behandling og egne strategier for håndtering af sygdommen. De vil meget gerne have din feedback vedrørende egnet tid og sted.

IC foreningen opfordrer alle medlemmer til at reagere via ICA’s hjemmeside.

**I det hele taget hører vi rigtigt gerne fra medlemmerne – gode/dårlige historier, ideer, spørgsmål og meget mere.**

*OBS! Generalforsamlingen afholdes på Herlev Sygehus lørdag den 20/4 2013 kl. 12.30 – reservér allerede nu dagen!*